  Майя Бывальцева 4 миллион манет кутозы Удмуртиысь Кун цирклэсь липетсэ тупатъяны, со куд-ог интыостӥ вия. 18-тӥ коньывуонэ журналистъёслы со сярысь вераз элькунысь лулчеберетъя но туризмъя министр Владимир Соловьёв. Лулчеберетъя ужъюртъёсты толлы дасян понна Удмуртилэн коньдэтысьтыз оглом 9 миллион манет висъязы. Цирк сяна, коньдон басьтозы Крезьгуръя элькун колледж (отын липетсэ но спортзалэз тупатъяно) но Лулчеберетъя элькун колледж — отын тэшканъёс кылдонэз дугдытыны кулэ. Со сяна, министерствоын ивортэмзыя, Операя но балетъя Чайковский нимо театрлэсь пырон азьзэ тупатъянэз йылпумъяны чакламын. Элькунлэн лулчеберетъя кылёсбурысьтыз мукет юртъёсты, кылсярысь, Ижмашлэсь башнязэ но Йӧскалык лыдӟиськонниез, федерал коньдэт чотын тупатъялозы. Тегъёс: Лулчеберет Ижкар Цирк Удмуртия коньдон Лулчеберетъянотуризмъяминистерство  